text: Menneskesmuglere stoppet
  21 november 2011 kl. 13.13
  En af forbundspolitiets patruljer stoppede i weekenden tre menneskesmuglere, der ville smugle 22 illegale flygtninge til Danmark.
  De 22 var i alderen 12 til 21 år, og havde kummerlige forhold i en italiensk indregistreret varevogn.
  Flygtningene var alle fra Afghanistan.
  Det var tre pakistanske mænd på 39, 41 og 45 år, der forsøgte at sluse de mange børn og unge over grænsen.
  - Flygtningene blev transporteret under uværdige forhold, og sluserne satte faktisk de unges helbred på spil, siger Matthias Menge, Flensborg Politi, til Flensborg Avis.
  